  Майя Бывальцева Юэм водительёслэсь бичам штрафъёслэн быдӟалазы 2016-тӥ арын Удмуртиын 34 миллион манет луиз. 12-тӥ пӧсьтолэзе со сярысь ивортэ суд приставъёслэн федерал ёзэссылэн элькунъя управлениезлэн пресс-службаез. Толшор-инвожо куспын управление юэм водительёсъя 917 ужъёсты быдэстӥз. Со сяна, сюрес вылтӥ мынон-ветлон куронъёсты тӥям понна суд приставъёс 106 сюрс адямилэсь 85 миллион манет тыр штрафъёсты люказы. Суд приставъёс ДПС-ысь инспекторъёсын ӵош Ижкарысь парковкаосын но бадӟым сюресъёс вылын рейдъёсты ялан ортчытъяло. Берлояз 2 час ӵоже соос 172 машинаез эскеризы. 4 автомобилез пытсэтэ басьтӥзы, одӥгзэ талазы. Тегъёс: Авто Ижкар ГИБДД Удмуртия судприставъёс  